# Ogres novada pašvaldības saistošo noteikumu Nr.10/2022 “Par nekustamā īpašuma nodokļa atvieglojumu piešķiršanu nekustamā īpašuma nodokļa maksātājiem par Ogres novada pašvaldības 2021.gada 14.oktobra saistošo noteikumu Nr.21/2021 “Par nekustamā īpašuma nodokļa piemērošanas kārtību Ogres novadā” 2.punktā minētajiem objektiem 2022.gadā”

**paskaidrojuma raksts**

|  |  |
| --- | --- |
| **Paskaidrojuma raksta sadaļas** | Norādāmā informācija |
| 1. Projekta nepieciešamības pamatojums | Ogres novada pašvaldībā nekustamā īpašuma nodokļa administrēšana notiek saskaņā ar likumu „Par nekustamā īpašuma nodokli” un Ogres novada pašvaldības 2021.gada 14.oktobra saistošajiem noteikumiem Nr.21/2021 „Par nekustamā īpašuma nodokļa piemērošanas kārtību Ogres novadā”.  Ir saņemti iedzīvotāju iesniegumi ar lūgumu pārskatīt nekustamā īpašuma nodokļa aprēķinu nekustamā īpašuma nodokļa objektiem, kuriem pamatojoties uz 2021.gada 14.oktobra Ogres novada pašvaldības saistošajiem noteikumiem Nr. 21/2021 „Par nekustamā īpašuma nodokļa piemērošanas kārtību Ogres novadā” 2.punktu, piemērota nekustamā īpašuma nodokļa likme 1,5% apmērā no kadastrālās vērtības, ja 2022.gadā viņu īpašumā esošajā nekustamā īpašuma nodokļa objektā kāda persona deklarē savu dzīvesvietu.  Ņemot vērā iedzīvotāju izteikto viedokli un lai pašvaldība nekustamā īpašuma nodokļu maksātājiem, kuri izpildījuši noteiktos nosacījumus - viņu īpašumā esošajā nekustamā īpašuma nodokļa objektā kāda persona ir deklarējusi savu dzīvesvietu, pašvaldība varētu piemērot nekustamā īpašuma nodokļa atvieglojumu, tiek ieviests pārejas periods Ogres novada pašvaldības 2021.gada 14.oktobra saistošajos noteikumos Nr.21/2021 „Par nekustamā īpašuma nodokļa piemērošanas kārtību Ogres novadā” piemērošanai un ar šiem saistošajiem noteikumiem noteikti atvieglojumi:  1. 50% apmērā, ja nekustamā īpašuma nodokļa objektā līdz 2022.gada 1.jūnija plkst. 00.00 ir deklarēta vismaz viena persona;  2. 25% apmērā, ja nekustamā īpašuma nodokļa objektā līdz 2022.gada 1.septembra plkst. 00.00 ir deklarēta vismaz viena persona. |
| 2. Īss projekta satura izklāsts | Saistošie noteikumi nosaka nekustamā īpašuma nodokļa atvieglojumu piemērošanu nekustamā īpašuma nodokļa maksātājiem par Ogres novada pašvaldības 2021.gada 14.oktobra saistošiem noteikumiem Nr.21/2021 „Par nekustamā īpašuma nodokļa piemērošanas kārtību Ogres novadā” 2. punktā minētajiem nekustamā īpašuma nodokļa objektiem, par kuriem, aprēķinot nekustamā īpašuma nodokli, piemērota nekustamā īpašuma nodokļa likme 1,5% apmērā no kadastrālās vērtības. |
| 3. Informācija par plānoto projekta ietekmi uz uzņēmējdarbības vidi pašvaldības teritorijā | Uzņēmējdarbības vidi saistošie noteikumi būtiski neietekmēs. |
| 4. Informācija par administratīvajām procedūrām | Saistošos noteikumus publicē oficiālajā izdevumā “Latvijas Vēstnesis” Ogres novada pašvaldības tīmekļvietnē www.ogresnovads.lv un tie tiek izlikti redzamā vietā Ogres novada pašvaldības centrālajā administrācijas un Ogres novada pilsētu un pagastu pārvaldēs ēkās . |
| 5. Informācija par konsultācijām ar privātpersonām | Saistošo noteikumu izstrādes procesā konsultācijas ar privātpersonām nav veiktas. |

Domes priekšsēdētājs E.Helmanis